
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 733 


13 Ιουνίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Έκδοση ομολογιακού δανείου. 1 

Καθιέρωση με αμοιβή υπερωριακής και νυκτερινής 
εργασίας και εργασίας κατά τις Κυριακές και εξαι¬ 
ρέσιμες ημέρες για τον οδηγό του αυτοκινήτου 
του Γενικού Γραμματέα της Περιφέρειας Στερεός 

Ελλάδας. 2 

Αποζημίωση της ομάδας εργασίας για τη διερεύνηση 
θεμάτων κοστολόγησης πανεπιστημιακών συγ¬ 
γραμμάτων. 3 

Έγκριση ωρών υπερωριακής απασχόλησης υπαλλή¬ 
λων του Υπουργείου Υγείας και Πρόνοιας. 4 


Μετατροπή μίας (1) θέσης ειδικευομένου γιατρού, 
ειδικότητας Ψυχιατρικής σε μία (1) θέση ειδικευο- 
μένου γιατρού ειδικότητας Νευροχειρουργικής 
στο Περιφερειακό Πανεπιστημιακό Γενικό Νοσο¬ 
κομείο Ιωαννίνων. 5 

Τροποποίηση των αποφάσεων: Δία/οικ. 10902/4.6.98 
(ΦΕΚ 607/Β716.6.98), ΔΥ1α/23386/97/9.2.98 (ΦΕΚ 
135/Β'/18.2.98), ΔΥ1α/25342/3.12.97 (ΦΕΚ 1111/Β7 
15.12.1997), ΔΥ1α/21818/27.11.1997 (ΦΕΚ 1076/ 
Β75.12.1997), όπως τροποποιήθηκαν μεταγενέ¬ 
στερα, Δ1α/3164/18.2.2000 (ΦΕΚ 239/Β71.3.2004) 
και Δ1α/3664/1.3.2000 (ΦΕΚ 289/Β79.3.2000) με 
θέμα τη συγκρότηση Συμβουλίου Κρίσης και Επι¬ 
λογής Ιατρικού και Οδοντιατρικού Προσωπικού 
Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) της 

Περιφέρειας Κρήτης. 6 

Τροποποίηση της ΔΥ1α/23597/9.12.1997 Ο.Ε. (ΦΕΚ 
1120/Β/18.12.1997) απόφασης, που αφορά «Συ¬ 
γκρότηση Συμβουλίου Κρίσης και Επιλογής Ιατρι¬ 
κού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) του 1ου Συγκροτή¬ 
ματος Νοσ/μείων της Περιφέρειας Αττικής, για τις 
ειδικότητες της Αγγειοχειρουργικής, Αιματολο¬ 
γίας, ... Ψυχιατρικής και Ω.Ρ.Λ.». 7 

Τροποποίηση της ΔΥ1α/20926/9.12.1997 Ο.Ε. (ΦΕΚ 
1120/ Β718.12.1997) απόφασης περί συγκρότη¬ 
σης Συμβουλίου Κρίσης και Επιλογής Ιατρικού και 
Οδοντιατρικού Προσωπικού Νοσηλευτικών Ιδρυ¬ 


μάτων (Σ.Κ.Ε.Ι.Ο.Π.Ν.Ι.) του 4ου Συγκροτήματος 
Νοσ/μείων της Περιφέρειας Αττικής για τις ειδι¬ 
κότητες της Αγγειοχειρουργικής, Αιματολογίας, 

Ψυχιατρικής και Ωτορινολαρυγγολογίας. 8 

Συγκρότηση Επιτροπών Νοσοκομειακών Λοιμώξεων 
στα Νοσοκομεία. 9 


ΑΠΟΦΑΣΕΙ Σ 

Αριθ. 2/32749/0023Α (1) 

Έκδοση ομολογιακού δανείου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 
«Εκσυγχρονισμός και Ανάπτυξη του Δημόσιου Τομέα και 
της κεφαλαιαγοράς, φορολογικές ρυθμίσεις και άλλες 
διατάξεις». 

2. Τις διατάξεις των άρθρων 5 έως και 12του Ν. 2198/94 
(ΦΕΚ 43Α722.3.94) «Αύξηση αποδοχών δημοσίων υπαλ¬ 
λήλων, εν γένει σύναψη δανείων υπό του Ελληνικού 
Δημοσίου και δημιουργία στην Τράπεζα της Ελλάδος 
Συστήματος Παρακολούθησης Συναλλαγών επίτίτλων με 
λογιστική μορφή (άυλοιτίτλοι)». 

3. Το άρθρο 11 του Ν. 2459/97 (ΦΕΚ 17/Α797), όπως έχει 
τροποποιηθεί και ισχύει με τις διατάξεις του άρθρου 9 
του Ν. 2579/98. 

4. Τηνπαράγραφοβ,του άρθρου 3του Ν. 2458/97 (ΦΕΚ 
15/Α797) «Σύσταση Κλάδου Κύριας Ασφάλισης Αγροτών 
και άλλες διατάξεις». 

5. Την με αριθμό 2021180/2981/0023/97 απόφαση του 
Υπουργού Οικονομικών «Περίτων δαπανώνεκδόσεως και 
εξυπηρετήσεως κ.λπ. Κρατικών Δανείων». 

6. Την Κοινή Υπουργική Απόφαση Φ.34α/244/8.2.99 
(ΦΕΚ 120Β718.2.1999) «Τρόπος απόδοσης κρατικής ει¬ 
σφοράς της παραγράφου 2 του άρθρου 3του Ν. 2458/97 
στον Κλάδο Κύριας Ασφάλισης Αγροτών ΟΓΑ». 

7. Την απόφαση με αριθμό 840/03/14.3.2001 του Διοι¬ 
κητικού Συμβουλίου του Οργανισμού Γεωργικών Ασφαλί¬ 
σεων «Υπολογισμός εισφοράς Κράτους στον Κλάδο Κύ¬ 
ριας Ασφάλισης Αγροτών για το έτος 2000». 

8. Την αριθ. 2/4627/0023Α/25.1.2001 απόφαση του 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Υπουργού Οικονομικών «Καθορισμός όρων τύπου και 
κειμένου των ομολόγων Ελληνικού Δημοσίου σε ΕΥΡΩ, 
σταθερού επιτοκίου». 

9. Την με αριθμό 1039386/441/Α006/21.4.2000 (ΦΕΚ 
571/Β721.4.2000) κοινή απόφαση του Πρωθυπουργού 
και του Υπουργού Οικονομικών «Ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών», αποφασίζουμε: 

Την έκδοση Ομολογιακού Δανείου δεκαετούς διάρ¬ 
κειας, σταθερού επιτοκίου, με ημερομηνία έκδοσης την 

31.5.2001 και λήξης την 31.5.2011, συνολικού ύψους 
τετρακοσίων δεκαεπτά εκατομμυρίων διακοσίων τριά¬ 
ντα μιας χιλιάδων Ευρώ (€ 417.231.000) ή δραχμές 
142.171.463.250. 

Σκοπός του δανείου αυτού είναι η απόδοση της εισφο¬ 
ράς του Κράτους στον Κλάδο Κύριας Ασφάλισης Αγρο¬ 
τών για το έτος 2000. 

Το δάνειο θα εκδοθεί υπό μορφή άυλων τίτλων. 

Η ονομαστική αξία των ομολόγων είναι € 1.000 και 
διατίθενται στο άρτιο. Το επιτόκιο των ομολόγων ορίζεται 
σε 5,35%. 

Τα ομόλογα αποφέρουν τόκο από την ημερομηνία 
έκδοσής τους προς επιτόκιο σταθερό για όλη τη διάρκειά 
τους. Ο τόκος υπολογίζεται στην ελάχιστη ονομαστική 
αξία € 1.000 (1.000 Ευρώ), με βάση τον πραγματικό 
αριθμό ημερών κάθε τοκοφόρου περιόδου και έτος 365 
ή 366 ημερών {αοίυαί/αοίυεί (Ι3ΜΑ)} και καταβάλλεται 
δεδουλευμένος. 

Η πρώτη ημερομηνία πληρωμής τόκου ορίζεται η 

31.5.2002 και για τα επόμενα έτη την ίδια ημερομηνία μέ- 
χριτη λήξη των ομολόγων, σε ετήσια βάση. 

Εάν κάποια ημερομηνία πληρωμής τόκου ή κεφαλαίου 
συμπέσει με μη εργάσιμη ημέρα η εξόφληση θα γίνει την 
αμέσως επόμενη εργάσιμη χωρίς να πληρωθεί πρόσθε¬ 
τος τόκος. Εργάσιμη ημέρα θεωρείται η ημέρα κατά την 
οποία εκτελούν πληρωμές στην Ελλάδα, οι εμπορικές 
τράπεζες και οι αγορές συναλλάγματος και κατά την 
οποία λειτουργεί το σύστημα Τ.Α.Β.Ο.Ε.Τ. 

Η εξόφληση των τίτλων θα γίνει στην ονομαστική τους 
αξία. 

Οι τόκοι των ομολόγων υπόκεινται σε φορολόγηση βά¬ 
σει συ ντελεστού φορολόγησηςπου ισχύει κατά την έκδο¬ 
ση των τίτλων (10%). Η παρακράτηση του φόρου θα γίνει 
κατά την εξαργύρωση των τοκομεριδίων. 

Οι τίτλοι και η μεταβίβασή τους απαλλάσσονται των τε- 
λώνχαρτοσήμου. Επίσης απαλλάσσονται των τελών χαρ¬ 
τοσήμου και οι εξοφλήσεις των τόκων. 

Η αξίωση των κομιστών για το κεφάλαιο καιτους τόκους 
υπόκειται σε πενταετή παραγραφή. 

Κάλυψη δαπάνης: 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού 
για το οικονομικό έτος 2001, ενώ προκαλείται δαπάνη για 
τα οικονομικά έτη 2002 έως 2011, η οποία θα εγγράφεται 
στις κατ’ έτος προβλέψεις δαπανών εξυπηρέτησης του 
Δημοσίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 


Αριθ. 2/24860/0022 (2) 

Καθιέρωση με αμοιβή υπερωριακής και νυκτερινής εργα¬ 
σίας και εργασίας κατά τις Κυριακές και εξαιρέσιμες 
ημέρες για τον οδηγό του αυτοκινήτου του Γενικού 
Γραμματέα της Περιφέρειας Στερεός Ελλάδας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 18του Ν. 2470/1997 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις, όπως αυτό αντικα- 
ταστάθηκε με το άρθρο 15 του Ν. 2592/1998». 

2. Τις διατάξεις των άρθρων 23 και 29 του Ν. 1558/1985 
«Κυβέρνηση και Κυβερνητικά Όργανα (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και αντικα- 
ταστάθηκε μετηνπαρ. 2ατου αρ. 1 του Ν. 2469/1997 (Α'38). 

3. Τις διατάξειςτου Ν. 2503/1997. 

4. Τις 2030771/4262/0022/24.4.97, 2090440/12741/ 

0022/23.12.97, 2022941/2297/0022/7.4.1998 και 

2050742/5390/0022/28.7.1998 και 2/8803/0022/8.2.1999 
εγκυκλίους του Γενικού Λογιστηρίου του Κράτους. 

5. Την ανάγκη απασχόλησης του οδηγού του αυτοκινή¬ 
του του Γ ενικού Γ ραμματέα Στερεός Ελλάδας κατά τις 
απογευματινές ώρες των εργασίμων ημερών Δευτέρα 
έως Παρασκευή, τις Κυριακές και εργάσιμες ημέρες κα¬ 
θώς και κατά τις νυχτερινές ώρες των εργασίμων ημερών, 
λόγω υπηρεσιακών αναγκών. 

6. Την ύπαρξη εγγεγραμμένης πίστωσης για το σκοπό 
αυτό, ύψους ενός εκατομμυρίου (1.000.000) δραχμών 
στον ΚΑΕ 0511, φορέας 90850/061 του προϋπολογισμού 
της Περιφέρειας Στερεός Ελλάδας, για το έτος 2001, σε 
βάρος της οποίας προκαλείται δαπάνη ίση περίπου με 
ολόκληρο το ποσό της πίστωσης αυτής. 

7. Την 1039386/441/Α0006/21.4.2000 απόφαση του 
Πρωθυπουργού και του Υπουργού Οικονομικών, περί ανά¬ 
θεσης αρμοδιοτήτων στους Υφυπουργούς Οικονομικών. 

8. Την 2/80345/0004/8.11.99 (ΦΕΚ 2040/Β719.11.99) 
κοινή Υπουργική απόφαση για μεταβίβαση εξουσίας υπο¬ 
γραφής σύμφωνα με το άρθρο 7 παρ. 1 του Ν. 1943/91», 
αποφασίζουμε: 

Καθιερώνουμε για το χρονικό διάστημα που αρχίζει ένα 
μήνα πρίντη δημοσίευση της παρουσίας απόφασης στην 
Εφημερίδα της Κυβερνήσεως και διαρκεί έως 31.12.2001 
υπερωριακή και νυκτερινή εργασία και εργασία Κυριακών 
και εξαιρέσιμων ημερών, με αμοιβή, για τον οδηγό του αυ¬ 
τοκινήτου του Γενικού Γ ραμματέα της Περιφέρειας Στε¬ 
ρεός Ελλάδας ως εξής: 

Α) Υπερωριακή εργασία μέχρι 22ης ώρας 
Εργασίμων ημερών Δευτέρα έως 
Παρασκευή 480 ώρες 

Β) Εργασία Κυριακών και εξαιρέσιμων 

ημερών από 6ης πρωινής μέχρι 22ης ώρας 120 ώρες 

Γ) Νυχτερινή εργασία από 22ης ώρας 
μέχρι 6ης πρωινής των εργασίμων ημε¬ 
ρών Δευτέρα έως Παρασκευή 144 ώρες 

Σύμφωνα με τον πίνακα προγραμματισμού υπερωρια- 
κής εργασίας της παραπάνω υπηρεσίας. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2001 
Οι Γ ενικοί Γ ραμματείς 

Υπουργείου Εσωτερικών, Γ ενικής Γ ραμματείας 

Δημόσιας Διοίκησης Δημοσιονομικής Πολιτικής 
και Αποκέντρωσης Υπουργείου Οικονομικών 

ΠΑΝΑΓΙΩΤΗΣ ΒΑΣΙΛΕΙΟΥ I. ΚΟΥΣΟΥΛΑΚΟΣ 

-♦- 

Αριθ. 2/22301/0022 (3) 

Αποζημίωση της ομάδας εργασίας για τη διερεύνηση θε¬ 
μάτων κοστολόγησης πανεπιστημιακών συγγραμμά¬ 
των. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Τηςπαρ. 25 του άρθρ. 2του Ν. 2621/98 (ΦΕΚ 136/Α'). 
β. Του άρθρου 29Ατου Ν. 1558/85, όπως τροποποιήθηκε 
με το άρθρο 27 του Ν. 2081/92. 

γ. Του Ν. 2362/93 «Περί Δημοσίου Λογιστικού, ελέγχου 
των δαπανώντου Κράτους και άλλες διατάξεις (ΦΕΚ247/Α'). 

2. Την αριθ. 2/74260/0004/15.10.99 (ΦΕΚ 1925/Β/99) 
κοινή απόφαση μεταβίβαση εξουσίας υπογραφής. 

3. Το γεγονός ότι από τις διατάξεις της απόφασης αυ¬ 
τής προκαλείται εφάπαξ δαπάνη ύψους 2.000.000 σε 
βάρος του Κρατικού Προϋπολογισμού του Υπουργείου 
Εθνικής Παιδείας και Θρησκευμάτων (ΚΑΕ 0515) του φο¬ 
ρά 19250. 

4. Τις διατάξεις του άρθρου 40 του Ν. 849/78 όπως συ¬ 
μπληρώθηκε με το αρ. 8 Ν. 2129/93, αποφασίζουμε: 

Στον Συντονιστή, τα μέλη, τον Γραμματέα και τους 
βοηθούς Γραμματέα της ομάδας εργασίας που έχει συ¬ 
γκροτηθεί με την αριθ. Φ.12/Β3/1100/3.4.2001 Υπουργική 
απόφαση, καταβάλλεται εφάπαξ αποζημίωση, ως ακο¬ 
λούθως: 

Α. Στο Συντονιστή 350.000 δρχ. 

Β. Στα μέλη 300.000 δρχ. 

Γ. Στη Γραμματεία και τους βοηθούς Γραμματέα 
250.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μάίου2001 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εθν. Παιδείας 
Υπουργείου Οικονομικών και θρησκευμάτων 

ΙΩΑΝ. ΚΟΥΣΟΥΛΑΚΟΣ ΑΟΑΝ. ΤΣΟΥΡΟΠΛΗΣ 

-♦- 

Αριθ. 2/29101/0022 (4) 

Έγκριση ωρών υπερωριακής απασχόλησης» υπαλλήλων 
του Υπουργείου Υγείας και Πρόνοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2470/97 άρθρο 18, όπως αντικα- 
ταστάθηκε από το άρθρο 15 του Ν. 2592/98. 

2. Το γεγονός ότι από την απόφαση αυτή θα προκληθεί 
δαπάνη ύψους 750.000 δρχ. περίπου, η οποία θα καλυ¬ 


φθεί από τις πιστώσεις του Προϋπολογισμού τρέχοντος 
οικονομικού έτους και ειδικότερα από το Φ. 110 και ειδι¬ 
κότερα από τον ΚΑΕ 0511. 

3. Την ανάγκη υπερωριακής απασχόλησης τριών (3) 
υπαλλήλων που υπηρετούν στη Δ/νση ΠΑΜ - ΠΣΕΑ του 
Υπουργείου Υγείας και Πρόνοιας λόγω αυξημένων υπη¬ 
ρεσιακών αναγκών. 

4. Την 2/80345/0004/8.11.99 (ΦΕΚ 2040/Β'/19.11.99) 
κοινή απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του Ν. 1943/91», αποφασί¬ 
ζουμε: 

Εγκρίνουμε την υπερωριακή απασχόληση τριών (3) 
υπαλλήλων που υπηρετούν στη Δ/νση ΠΑΜ-ΠΣΕΑ του 
Υπουργείου Υγείας και Πρόνοιας και θα απασχοληθούν 
μέχρι εξήντα (60) ώρες το μήνα ο καθένας, για υπερωρια- 
κή απογευματινή εργασία από 23.3.2001 έως 31.5.2001. 

Η υπερωριακή απασχόληση των ανωτέρω υπαλλήλων 
κρίνεται απολύτως αναγκαία λόγω αυξημένων υπηρεσια¬ 
κών αναγκών, όπως: 

Εκκαθάριση Αρχείου, Εκκαθάριση - Καταστροφή εγ¬ 
γράφων Άσκησης «Αλέξανδρος». Αναθεώρηση και 
Έγκριση Τοπικών Σχεδίων Τμημάτων ΠΣΕΑ, Νομ/κών 
Αυτ/σεων Ειρηνικής και Πολεμικής Περιόδου. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή και 
κατά τις ώρες από 15 μ.μ. έως 20 μ.μ. 

Υπεύθυνη γιατηνπαρακολούθησηκαιτον έλεγχο πραγ¬ 
ματικής παροχής της υπερωριακής απασχόλησης ορίζε¬ 
ται η Διευθύντρια της Δ/νσης ΠΑΜ-ΠΣΕΑ του Υπουργείου 
Υγείας και Πρόνοιας. 

Η δαπάνη που προκύπτει από την ανωτέρω υπερωρια- 
κή εργασία δεν υπερβαίνει το ύψος της εγγεγραμμένης 
πίστωσης προϋπολογισμού οικονομικού έτους 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 2001 
Οι Γενικοί Γ ραμματείς 

Δημοσιονομικής Πολιτικής Υπουργείου Υγείας 

Υπουργείου Οικονομικών και Πρόνοιας 

I. ΚΟΥΣΟΥΛΑΚΟΣ X. ΣΟΦΙΑΝΟΣ 

-♦- 

Αριθ. Υ4α/15416/2000 ( 5 ) 

Μετατροπή μίας (1) θέσης ειδικευομένου γιατρού, ειδι¬ 
κότητας Ψυχιατρικής σε μία (1) θέση ειδικευομένου 
γιατρού ειδικότητας Νευροχειρουργικής στο Περι¬ 
φερειακό Πανεπιστημιακό Γενικό Νοσοκομείο Ιωαν- 
νίνων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 38 (παρ. 1) του Ν. 1397/83 
(ΦΕΚ 143/Α783). 

2. Τις διατάξεις του άρθρου 1 (παρ. 3) του Ν. 123/75 
(ΦΕΚ 172/Α775). 

3. Τις διατάξεις του Π. Δ/τος 55/96 (ΦΕΚ 48/Α796). 

4. Τις διατάξεις του άρθρου 1 (παρ. 2) του Ν. 2469/97 
(ΦΕΚ 38/Α797) και το γεγονός ότι από τις διατάξεις της 
απόφασης αυτής δεν προκαλείται επιπλέον δαπάνη σε 
βάρος του κρατικού προϋπολογισμού. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Την αριθ. 1039386/441/Α006/21.4.2000 (ΦΕΚ571/Β7 
200) απόφαση ανάθεσης αρμοδιοτήτων στον Υφυπουργό 
Οικονομικών Γ. Δρυ. 

6. Την αριθ. 2850 (ΦΕΚ565 Β720.4.2000) απόφαση ανά¬ 
θεσης αρμοδιοτήτων στους Υφυπουργούς Υγείας και 
Πρόνοιας Χρ. Σπυράκη και Δημ. Θάνο. 

7. Την αριθ. 10 από 18.4.2000 απόφαση της συνεδρία¬ 
σης του Διοικητικού Συμβουλίου του Περιφερειακού Πα¬ 
νεπιστημιακού Γενικού Νοσοκομείου Ιωαννίνων. 

8. Την αριθ. απόφαση 1095/16.11.2000 της Εκτελεστι¬ 
κής Επιτροπής του ΚΕΣΥ, αποφασίζουμε: 

Η μία (1) θέση ειδικευόμενου γιατρού ειδικότητας Ψυ¬ 
χιατρικής, που έχει συσταθεί με την αριθ. Α3β/4097/89 
(ΦΕΚ 186/Β789) κοινή υπουργική απόφαση στο Περιφε¬ 
ρειακό Γενικό Νοσοκομείο Ιωαννίνων και μεταφέρθηκε 
με την Α3β/4252/90 (ΦΕΚ 325/Β790) στο Περιφερειακό 
Πανεπιστημιακό Γενικό Νοσοκομείο Ιωαννίνων, μετατρέ- 
πεται σε μία (1) θέση ειδικευομένου γιατρού ειδικότητας 
Νευροχειρουργικής στο ίδιο Νοσοκομείο. 

Η απόφαση αυτή να δημοσιευθεί στον Εφημερίδα της 
Κυβερνήσεως. 

Αθήνα, 24 Απριλίου 2001 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΔΡΥΣ ΧΡ. ΣΠΥΡΑΚΗ 

-Φ- 

Αριθ. ΔΥ1 δ/8596 (6) 

Τροποποίηση των αποφάσεων: Δία/οικ. 10902/4.6.98 
(ΦΕΚ 607/Β716.6.98), ΔΥ1α/23386/97/9.2.98 (ΦΕΚ 
135/Β718.2.98), ΔΥ1α/25342/3.12.97 (ΦΕΚ 1111/Β7 

15.12.1997) , ΔΥ1α/21818/27.11.1997 (ΦΕΚ 1076/Β7 

5.12.1997) , όπως τροποποιήθηκαν μεταγενέστερα, 
Δ1α/3164/18.2.2000 (ΦΕΚ 239/Β71.3.2004) και Δία/ 
3664/1.3.2000 (ΦΕΚ 289/Β79.3.2000) με θέμα τη συ¬ 
γκρότηση Συμβουλίου Κρίσης και Επιλογής Ιατρικού 
και Οδοντιατρικού Προσωπικού Νοσηλευτικών Ιδρυ¬ 
μάτων (Σ.Κ.Ε.Ι.Ο.Π.Ν.Ι.) της Περιφέρειας Κρήτης. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (ΦΕΚ 254/Α753). 

2. Τις διατάξειςτου άρθρου 6 παρ. 1 του Ν. 1278/82 
(ΦΕΚ 105/Α'), όπως αντικαταστάθηκε από την παρ. 1 
του άρθρου 44 του Ν. 1759/88 (ΦΕΚ 50/Α'). 

3. Τις διατάξεις του άρθρου 37 παρ. 1 έως 5 του Ν. 
2519/1997 (ΦΕΚ 165/Α721.8.1997) «Ανάπτυξη και Εκ¬ 
συγχρονισμός του Εθνικού Συστήματος Υγείας, ορ¬ 
γάνωση των υγειονομικών υπηρεσιών, ρυθμίσεις για 
το φάρμακο και άλλες διατάξεις». 

4. Τις διατάξεις του άρθρου 15 του Ν. 2889/2001 
(ΦΕΚ 37/Α72.3.2001) «Βελτίωση και εκσυγχρονισμός 
του Εθνικού Συστήματος Υγείας και άλλες διατά¬ 
ξεις». 

5. Τις αποφάσεις μας Δία/οικ. 10902/4.6.1998 (ΦΕΚ 

607/Β716.6.98), ΔΥ1α/23386/97/9.2.98 (ΦΕΚ 135/Β7 
18.2.98), ΔΥ1α/25342/3.12.97 (ΦΕΚ 1111/Β7 

15.12.97) , ΔΥ1α/21δ18/27.11.97 (ΦΕΚ 1076/Β7 

5.12.97) , όπως τροποποιήθηκαν μεταγενέστερα, 
Δ1Α/3164/ 18.2.2000 (ΦΕΚ 239/Β71.3.2000) και Δία/ 
3664/1.3.2000 (ΦΕΚ 289/Β7 9.3.2000). 


6. Το γεγονός ότι έληξε η θητεία του Δ/ντού Ιατρι¬ 
κής Υπηρεσίας Καρατσή Πανικού. 

7. Την παραίτηση του Γκουρτσογιάννη Νικολάου από 
την θέση του Δ/ντή Ιατρικής Υπηρεσίας, αποφασίζου¬ 
με: 

1. Τροποποιούμε τις ανωτέρω (5) σχετικές αποφάσεις 
μας και διορίζουμε τακτικό μέλος, Δ/ντή Ιατρικής Υπηρε¬ 
σίας στο Συμβούλιο Κρίσης και Επιλογής Ιατρικού και 
Οδοντιατρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) της Περιφέρειας Κρήτης, τον Κορτσι- 
δάκη Στέφανο, Δ/ντή Ιατρικής Υπηρεσίας στο Π.Γ.Ν. 
Ηρακλείου «ΒΕΝΙΖΕΛΕΙΟ-ΠΑΝΑΝΕΙΟ», με αναπληρωτή 
του τον Παπυράκη Εμμανουήλ, Δ/ντή Ιατρικής Υπηρε¬ 
σίας στο Ν.Γ.Ν. Ρεθύμνης, σε αντικατάσταση αντίστοιχα 
των Καρατσή Πανικού και Γ κουρτσογιάννη Νικολάου. 

2. Η θητεία των ανωτέρω διοριζομένων λήγει μαζί με το 
υπόλοιπο της θητείας των άλλων μελών του Συμβουλίου. 

3. Κατά τα λοιπά ισχύουν οι ανωτέρω τροποποιούμενες 
αποφάσεις, όπως τροποποιήθηκαν μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μάίου 2001 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-Φ- 

Αριθ. Δ1α/9243 (7) 

Τροποποίηση της ΔΥ1 α/23597/9.12.1997 Ο. Ε. (ΦΕΚ 1120/ 
Β718.12.1997) απόφασης, που αφορά «Συγκρότηση 
Συμβουλίου Κρίσης και Επιλογής Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) του 1ου Συγκροτήματος Νοσ/μείων 
της Περιφέρειας Αττικής, για τις ειδικότητες της 
Αγγειοχειρουργικής, Αιματολογίας, ... Ψυχιατρικής 
καιΩ.Ρ.Λ.». 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (ΦΕΚ 254/Α753). 

2. Τις διατάξεις του άρθρου 6 παρ. 1 του Ν. 1278/82 
(ΦΕΚ 105/Α') όπως αντικαταστάθηκε από την παρ. 1 του 
άρθρου 44του Ν. 1759/88 (ΦΕΚ50/Α'). 

3. Τις διατάξεις του άρθρου 37 παρ. 1 του Ν. 2519/1997 
(ΦΕΚ 165/Α721.8.1997) «Ανάπτυξη και Εκσυγχρονισμός 
του Εθνικού Συστήματος Υγείας, οργάνωση των υγειο¬ 
νομικών υπηρεσιών, ρυθμίσεις για το φάρμακο και άλλες 
διατάξεις». 

4. Τις διατάξειςτου άρθρου 15του Ν. 2889/2001 (ΦΕΚ 
37/Α72001) «Βελτίωση και εκσυγχρονισμός του Εθνικού 
Συστήματος Υγείας και άλλες διατάξεις». 

5. Την ΔΥ1 α/23597/9.12.1997 ΟΈ. (ΦΕΚ 1120/Β7 

18.12.1997) απόφασή μας, όπως τροποποιήθηκε μετα¬ 
γενέστερα. 

6. Το γεγονός της συνταξιοδότησης του Βομβογιάννη 
Ανδρέα. 

7. Το 1489/14.5.2001 έγγραφο του Πανελλήνιου Ια¬ 
τρικού Συλλόγου, αποφασίζουμε: 

1. Τροποποιούμε την ανωτέρω (5) σχετική απόφασή μας 
και διορίζουμε στο Συμβούλιο Κρίσης και Επιλογής Ια¬ 
τρικού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) του 1ου Συγκροτήματος 

Νοσ/μείων της Περιφέρειας Αττικής στην Ειδικότητα της 
Χειρουργικής Θώρακος, τακτικό μέλος, ως Κριτή - Εισηγη¬ 
τή για την κρίση Δ/ντών, τον Σκόττη Ιωάννη του Δρόσου, 
Δ/ντή στο Π. Γ. Ν. Νοσημάτων Θώρακος Αθηνών «ΣΩΤΗ¬ 
ΡΙΑ», σε αντικατάσταση του Βομβογιάννη Ανδρέα που 
συνταξιοδοτήθηκε. 

2. Η θητεία του ανωτέρω διοριζομένου λήγει μαζί με 
τη θητεία των υπολοίπων μελών του συμβουλίου. 

3. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μάίου 2001 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθ.ΔΥΙδ/οικ. 9906 (8) 

Τροποποίηση της ΔΥ1 α/20926/9.12.1997 Ο. Ε. (ΦΕΚ1120/ 
Β/18.12.1997) απόφασης περί συγκρότησης Συμ¬ 
βουλίου Κρίσης και Επιλογής Ιατρικού και Οδοντια¬ 
τρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) του 4ου Συγκροτήματος Νοσ/μείων 
της Περιφέρειας Αττικής για τις ειδικότητες της 
Αγγειοχειρουργικής, Αιματολογίας, Ψυχιατρικής και 
Ωτορινολαρυγγολογίας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν .Δ. 2592/53 (ΦΕΚ 254/Α753). 

2. Τις διατάξεις του άρθρου 6 παρ. 1 του Ν. 1278/82 (ΦΕΚ 
105/Α') όπως αντικαταστάθηκε από την παρ. 1 του άρθρου 
44του Ν. 1759/88 (ΦΕΚ50/Α'). 

3. Τις διατάξεις του άρθρου 37 παρ. 1 του Ν. 2519/1997 
(ΦΕΚ 165/Α'/21.8.1997) «Ανάπτυξη και Εκσυγχρονισμός του 
Εθνικού Συστήματος Υγείας, οργάνωση των υγειονομικών 
υπηρεσιών, ρυθμίσεις για το φάρμακο και άλλες διατάξεις». 

4. Τις διατάξεις του άρθρου 15 του Ν. 2889/2001 (ΦΕΚ 
37/Α72.3.2001) «Βελτίωση και εκσυγχρονισμός του Εθνικού 
Συστήματος Υγείας και άλλες διατάξεις». 

5. Την ΔΥ1 α/20926/9.12.1997 Ο.Ε. (ΦΕΚ 1120/Β7 
18.12.1997) απόφασή μας, όπως τροποποιήθηκε μεταγε¬ 
νέστερα. 

6. Τις από 27.9.2000 και 17.5.2001 αιτήσεις παραίτησης 
του Κατσαρού Θωμά. 

7. Το 510/2.2.2001 έγγραφο της Εκτελεστικής Επιτρο¬ 
πής του Κεντρικού Συμβουλίου Υγείας, αποφασίζουμε: 

1. Τροποποιούμε την ανωτέρω (5) σχετική απόφασή 
μας και διορίζουμε στο Συμβούλιο Κρίσης και Επιλογής 
Ιατρικού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) του 4ου Συγκροτήματος 
Νοσ/μείων της Περιφέρειας Αττικής στην ειδικότητα της 
Παθολογίας, τακτικό μέλος ως Κριτή - Εισηγητή για την 
κρίση Επιμελητών τον Κοντογιάννη Δημήτριο, Δ/ντή στο 
Π.Γ.Ν. Αθηνών «ΑΛΕΞΑΝΔΡΑ» σε αντικατάσταση του Κα¬ 
τσαρού Θωμά, που παραιτήθηκε. 

2. Η θητεία του ανωτέρω διοριζομένου λήγει μαζί με το 
υπόλοιπο της θητείας των άλλων μελών του Συμβουλίου. 

3. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μάίου 2001 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθ. ΥΙ/οικ. 4234 (9) 

Συγκρότηση Επιτροπών Νοσοκομειακών Λοιμώξεων 
στα Νοσοκομεία. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 3 του άρθρου 14 του Ν. 
1579/1985. 

2. ΤηνΑΙ Α/9138/99 (ΦΕΚ 2158/Β715.12.99) υπουργική 
απόφαση. 

3. Την αριθ. 7 της 155 Ολομ./2.12.1999 απόφαση του 
ΚΕΣΥ. 

4. Την 2850/2000 (ΦΕΚ565/Β72000) κοινή απόφαση του 
Πρωθυπουργού και του Υπουργού Υγείας και Πρόνοιας 
«Ανάθεση αρμοδιοτήτων στους Υφυπουργούς Υγείας και 
Πρόνοιας Χριστίνα Σπυράκη και Δημήτριο Θάνο». 

5. Τις διατάξεις της παρ. 2του άρθρου 1 του Ν. 2459/97 
(ΦΕΚ 38/Α797) και το γεγονός ότι από τις διατάξεις της 
απόφασης αυτής δεν προκαλείται δαπάνη σε βάρος του 
Κρατικού Προϋπολογισμού, αποφασίζουμε: 

ΑΡΘΡΟ 1 

I. Σε κάθε Νοσοκομείο συγκροτείται με απόφαση του 
Συμβουλίου Διοίκησης και ύστερα από πρόταση του Επι¬ 
στημονικού Συμβουλίου, Επιτροπή Νοσοκομειακών Λοι¬ 
μώξεων (ΕΝΑ), που αποτελείται από τα παρακάτω μέλη 
με τους αναπληρωτές τους. 

Α. Για Νοσοκομείο κάτω των 100 κλινών: 

1. Γιατρό Βιοπαθολόγο (Μικροβιολόγο). 

2. Λοιμωξιολόγο γιατρό ή Κλινικό γιατρό προτεινόμενο 
από το Δ/ντή του Παθολογικού τομέα με αποδεδειγμένη 
ενασχόληση στο αντικείμενο των λοιμώξεων. 

3. Δ/ντή Ιατρικής Υπηρεσίας 

4. Νοσηλεύτρια -τή με πλήρη και αποκλειστική απασχό¬ 
ληση στις Νοσοκομειακές Λοιμώξεις και προϋπηρεσία σε 
Νοσοκομείο. 

5. Φαρμακοποιό. 

6. Διοικητικό Δ/ντή του Νοσοκομείου. 

7. Διευθύντρια Νοσηλευτικής Υπηρεσίας. 

8. Υπεύθυνο Τεχνικών Υπηρεσιών. 

Β. Για Νοσοκομείο 100-200 κλινών: 

1. Διευθυντή -ντρια Μικροβιολογικού Τμήματος. 

2. Τους υπηρετούντες στο Νοσοκομείο Λοιμωξιολό- 
γους γιατρούς ΕΣΥ ή ΔΕΠ (έως 3 γιατροί). Εφόσον δεν 
υπηρετούν Λοιμωξιολόγοι, Κλινικός γιατρός προτεινόμε- 
νος από το Δ/ντή του Παθολογικού τομέα με αποδεδειγ¬ 
μένη ενασχόληση στο αντικείμενο των λοιμώξεων. 

3. Διοικητικό Διευθυντή Νοσοκομείου. 

4. Δ/ντή Ιατρικής Υπηρεσίας. 

5. Τους Δ/ντές του Παθολογικού και Χειρουργικού το¬ 
μέα του Νοσοκομείου. 

6. Τους Δ/ντές των Ειδικών Μονάδων Εντατικής Παρα¬ 
κολούθησης, Μονάδων Προώρων Νεογνών και Μονάδων 
Ειδικών Λοιμώξεων. 

7. Διευθύντρια Νοσηλευτικής Υπηρεσίας. 

8. Διευθυντή Φαρμακείου. 

9. Ιατρό Δημόσιας Υγείας,Υγειονολόγο γιατρό, γιατρό 
Εργασίας, Οδοντίατρο, Επόπτη Δημόσιας Υγείας (εφό¬ 
σον υπηρετούν στο Νοσοκομείο). 

10. Νοσηλεύτρια -τή με ειδικά προσόντα και πλήρη και 
αποκλειστική απασχόληση στις Νοσοκομειακές Λοιμώ¬ 
ξεις με 3ετή προϋπηρεσία σε Νοσοκομείο. 

11. Προϊστάμενο Τεχνικών Υπηρεσιών. 

Γ. Για Νοσοκομείο άνω των 200 κλινών: 

1. Διευθυντή -ντρια Μικροβιολογικού Τμήματος. 

2. Τους υπηρετούντες στο Νοσοκομείο Λοιμωξιολό- 
γους γιατρούς ΕΣΥ ή ΔΕΠ (έως 3 γιατροί). Εφόσον δεν 
υπηρετούν Λοιμωξιολόγοι,Κλινικός γιατρός προτεινό- 
μενος από το Δ/ντή του Παθολογικού τομέα με αποδε¬ 
δειγμένη ενασχόληση στο αντικείμενο των λοιμώξεων. 

3. Διοικητικό Διευθυντή Νοσοκομείου. 

4. Δ/ντή Ιατρικής Υπηρεσίας. 

5. Τους Δ/ντές του Παθολογικού και Χειρουργικού το¬ 
μέα του Νοσοκομείου. 

6. Τους Δ/ντές των ειδικών Μονάδων Εντατικής Παρα¬ 
κολούθησης, Μονάδων Πρόωρων Νεογνών και Μονάδων 
Ειδικών Λοιμώξεων. 

7. Διευθύντρια Νοσηλευτικής Υπηρεσίας. 

8. Διευθυντή Φαρμακείου. 

9. Ιατρό Δημόσιας Υγείας, Υγειονολόγο, γιατρό Εργα¬ 
σίας,Οδοντίατρο, Επόπτη Δημόσιας Υγείας (εφόσον υπη¬ 
ρετούν στο Νοσοκομείο). 

10. Διευθυντή Τεχνικών Υπηρεσιών. 

11. Νοσηλεύτρια -τή με ειδικά προσόντα και πλήρη και 
αποκλειστική απασχόληση στις Νοσοκομειακές Λοιμώ¬ 
ξεις με 3ετή προϋπηρεσία σε Νοσοκομείο. Εφόσον το 
Νοσοκομείο διαθέτει άνω των 300 κλινών τοποθετείται 
επιπλέον μία νοσηλεύτρια ανά 300 κλίνες. 

II. Από τα παραπάνω μέλη των επιτροπών, σε κάθε νο¬ 
σοκομείο, συγκροτείται ΟΜΑΔΑ ΕΡΓΑΣΙΑΣ ΚΑΙ ΕΠΕΜ- 
ΒΑΣΗΣ(ΟΕΕ), η οποία είναι τριμελής και αποτελείται: 

α) Τον εκάστοτε Πρόεδρο της Επιτροπής. 

β) Τον εκάστοτε Αντιπρόεδρο της Επιτροπής. 

γ) Την/τον νοσηλεύτρια -τή των λοιμώξεων. 

Άρθρο 2 

ΘΗΤΕΙΑ 

Η θητεία της ΕΝΛτου Νοσοκομείου ορίζεται τετραετής 
κατά τη διάρκεια της οποίας είναι δυνατή η αντικατάστα¬ 
ση των μελώντης μόνο μετά από αιτιολογημένη απόφαση 
του Συμβουλίου Διοίκησης του Νοσοκομείου μετά από 
εισήγηση του Προέδρου της ΕΝΑ. 

Άρθρο 3 

1. Πρόεδρος και Αντιπρόεδρος της Επιτροπής Νοσοκο¬ 
μειακών Λοιμώξεων, ορίζεται είτε γιατρός Λοιμωξιολόγος 
με βαθμό Διευθυντή ΕΣΥ ή μέλος ΔΕΠ βαθμίδας τουλάχι¬ 
στον Επίκουρου Καθηγητή ή επί ελλείψεως των προη¬ 
γουμένων, γιατρός Λοιμωξιολόγος με βαθμό επιμελητού 
Α ή τέλος επί ελλείψεως των προηγουμένων, κλινικός για¬ 
τρός με βαθμό Διευθυντή τον οποίο προτείνει το Επιστη¬ 
μονικό Συμβούλιο και με αποδεδειγμένη ενασχόληση στις 
λοιμώξεις είτε ο Δ/ντής του Μικροβιολογικού τμήματος ή 
ο γιατρός βιοπαθολόγος υπεύθυνος του Μικροβιολογι¬ 
κού εργαστηρίου για τα Νοσοκομεία κάτω των 100 κλι¬ 


νών. Πρόεδρος και Αντιπρόεδρος εναλλάσσονται ανά 
έτος. 

2. Νοσηλεύτρια Επιτήρησης Λοιμώξεων. 

I. Τη θέση της/του Νοσηλεύτριας -τή επιτήρησης λοι¬ 
μώξεων μπορούν να καταλαμβάνουν άτομα με τριετή 
τουλάχιστον κλινική εμπειρία και ειδικό ενδιαφέρον και 
εκπαίδευση ή ειδικότητα στον έλεγχο των νοσοκομεια¬ 
κών λοιμώξεων από τις παρακάτω κατηγορίες: 

α) Πτυχιούχοι Νοσηλευτικού Τμήματος Πανεπιστημίου. 

β) Διπλωματούχοι Νοσηλεύτριες τριετούς φοίτησης 
(Σχολών Αδελφών Νοσοκόμων ή ΤΕΙ). 

γ) Διπλωματούχοι επισκέπτριες αδελφές Σχολών Επι- 
σκεπτριώνή ΤΕΙ. 

δ) Για μαιευτήρια είναι δυνατόν να επιλέγονται και δι¬ 
πλωματούχοι Μαίες. 

II. Η/Ο Νοσηλεύτρια -τής επιτήρησης λοιμώξεων θα 
πρέπει να έχει μεγάλη εμπειρία στο αντικείμενο των πρα¬ 
κτικών της φροντίδας του ασθενούς με προληπτικό χα¬ 
ρακτήρα για να μπορεί να τις ενισχύει και να ελέγχει την 
εφαρμογή τους. 

III. Η τοποθέτηση ή αντικατάσταση της/του Νοσηλεύ- 
τριας/του επιτήρησης λοιμώξεων γίνεται μετά από εισή¬ 
γηση της Νοσηλευτικής υπηρεσίας και σύμφωνη γνώμη 
της ΕΝΛ. 

Άρθρο 4 

ΕΡΓΟ-ΑΡΜΟΔΙΟΤΗΤΕΣ 

I. ΕΠΙΤΡΟΠΗ ΝΟΣΟΚΟΜΕΙΑΚΩΝ ΛΟΙΜΩΞΕΩΝ(ΕΝΛ) 

Η ΕΝΛ σχεδιάζει, προτείνει μέτρα για την πρόληψη και 
τον έλεγχο των νοσοκομειακών λοιμώξεων του Νοσοκο¬ 
μείου και ελέγχει την εφαρμογή τους. Η δραστηριότητά 
της κινείται μέσα στο πλαίσιο που χαράσσεται με τις οδη¬ 
γίες και τις κατευθύνσεις της Κεντρικής Επιτροπής Νο¬ 
σοκομειακών Λοιμώξεων (ΚΕΝΑ), του ΚΕΣΥ. 

Ειδικότερα η ΕΝΛ: 

Α. Εποπτεύει και ελέγχει: 

1. Την τήρηση των κανόνων Υγιεινής και καθαριότητας 
του Νοσοκομείου σύμφωνα και με τις συστάσεις και τις 
οδηγίες της ΚΕΝΛ. 

2. Την τήρηση των κανόνων αποστείρωσης, απολύμαν¬ 
σης και αντισηψίας του Νοσοκομείου σύμφωνα και με τις 
συστάσεις και τις οδηγίες της ΚΕΝΛ. 

3. Την πολιτική χρήσης αντιβιοτικών στο Νοσοκομείο 
όπως αυτή καθορίζεται από τον ΕΟΦ και το ΥΥΠ. 

4. Την τήρηση των κανόνων Υγιεινής των τροφίμων. 

5. Την καταγραφή και παρακολούθηση των Νοσοκομει¬ 
ακών Λοιμώξεων του Νοσοκομείου σε ειδικό πρωτόκολλο 
που καθορίζεται από την ΚΕΝΛ , και αποστέλλει τα απο¬ 
τελέσματα στο Κέντρο ΥποστήριξηςτηςΠεριφέρειαςτου 
Νοσοκομείου που ανήκει στο τέλος κάθε μήνα ή κατά τα¬ 
κτά διαστήματα ,όπως θα καθορισθούν από την ΚΕΝΛ. 

Β. Η ΕΝΛ επεμβαίνει άμεσα σε περίπτωση επιδημίας εν- 
δονοσοκομειακής λοίμωξης ή σε περίπτωση κρούσματος 
λοιμώδους νοσήματος ενημερώνοντας την ΚΕΝΛ και την 
ειδική υπηρεσία του ΚΕΕΛ (Κέντρου Ελέγχου Ειδικών Λοι¬ 
μώξεων) το ΕΚΕΠΑΠ (Εθνικό Κέντρο Επιδημιολογικής 
Παρακολούθησης και Παρέμβασης). 

Γ. Η ΕΝΛ μπορεί να ζητά ειδικές μικροβιολογικές εξετά¬ 
σεις και έλεγχο στα αντιβιοτικά από το μικροβιολογικό 
Εργαστήριο του Νοσοκομείου. 

Δ. Η ΕΝΛ είναι υπεύθυνη για την ενημέρωση και μεριμνά 
για την εκπαίδευση όλου του Υγειονομικού και λοιπού προ- 

σωπικού του Νοσοκομείου σε θέματα Νοσοκομειακών Λοι¬ 
μώξεων. Γιατο σκοπό αυτό και σύμφωνα με τις οδηγίες και 
συστάσειςτης ΚΕΝΑ συγκαλεί συναντήσεις, σεμινάριατου 
προσωπικού ή προτείνει την αποστολή μελών του Νοσο¬ 
κομείου σε ειδικά κέντρα όπου υπάρχουν για ταχύρυθμη 
εκπαίδευση στις Νοσοκομειακές Λοιμώξεις. Η δραστηριό¬ 
τητα αυτή γίνεται σε συνεργασία με το τμήμα συνεχιζό¬ 
μενης εκπαίδευσης και Διεθνών Συνεργασιών του ΠΕΣΥ. 

Ε. Η ΕΝΛ λειτουργεί σύμφωνα με τον ισχύοντα εσωτε¬ 
ρικό κανονισμό. 

ΣΤ. Η ΕΝΛ είναι υπεύθυνη για την επιτήρηση, τη συλ¬ 
λογή, τον έλεγχο και την αποστολή των ειδικών δελτίων 
καταγραφής των υποχρεωτικώς δηλουμένων λοιμωδών 
νοσημάτων στις ειδικές υπηρεσίες του ΚΕΕΛ, ΕΚΕΠΑΠ 
κ.λπ., ανεξάρτητα από τις έκτου νόμου υποχρεώσεις των 
διοικητικών υπηρεσιών του Νοσοκομείου σε αντίστοιχες 
υπηρεσίες (Νομαρχία, Στατιστική υπηρεσία κ.λπ.). 

Ζ. Σε περίπτωση που δεν υπάρχουν στα Νοσοκομεία 
Μονάδες Ειδικών Λοιμώξεων, η ΕΝΛ συντονίζει τα διαδι¬ 
καστικά θέματα που αφορούν την Ηΐν λοίμωξη, παράλλη¬ 
λα μετά κλινικά τμήματα και τις διοικητικές υπηρεσίες. 

Η. Η ΕΝΛ επιτηρεί την εφαρμογή του Εθνικού Προ¬ 
γράμματος Εμβολιασμού για τους εργαζόμενους στο 
Νοσοκομείο. 

II. ΟΜΑΔΑ ΕΡΓΑΣΙΑΣ ΚΑΙ ΕΠΕΜΒΑΣΗΣ (ΟΕΕ). 

Α. Προωθεί και ελέγχει την υλοποίηση των αποφάσεων 
της ολομέλειας της ΕΝΛ. 

Β. Επαγρυπνεί για την εμφάνιση προβλήματος που σχε¬ 
τίζεται με Ενδονοσοκομειακή Λοίμωξη και μεριμνά για την 
άμεση σύγκληση της ολομέλειας της ΕΝΛ για την αντιμε¬ 
τώπισή του. 

Γ. Ενημερώνεται από τα υπεύθυνα πρόσωπα του Τομέα 
ή της Νοσηλευτικής μονάδας του Νοσοκομείου που 
παρουσιάζουν πρόβλημα νοσοκομειακής λοίμωξης και 
ενημερώνει την ολομέλεια της ΕΝΛ. 

Δ. Σε περίπτωση αντιμετώπισης έκτακτης ανάγκης, η 
ΟΕΕ της ΕΝΛ μπορεί να παρέμβει άμεσα και ταχύτατα και 
να ακολουθήσει η σύγκληση της Ολομέλειας της ΕΝΛ. 

III. ΝΟΣΗΛΕΥΤΡΙΑ-ΤΗΣ ΕΠΙΤΗΡΗΣΗΣ ΛΟΙΜΩΞΕΩΝ 

Α. Η/Ο Νοσηλεύτρια -τής επιτήρησης λοιμώξεων υπά¬ 
γεται οργανικά στην Νοσηλευτική Υπηρεσία του Νοσοκο¬ 
μείου. Τα καθήκοντά της ορίζονται από την ΕΝΛ. Η αντι¬ 
κατάστασή της από την Νοσηλευτική υπηρεσία. 

Β. Η/Ο Νοσηλεύτρια -τής επιτήρησης λοιμώξεων καθο¬ 
δηγείται και ελέγχεται στα καθήκοντά της από τον Πρόε¬ 
δρο καιτον Αντιπρόεδρο της ΕΝΛτου κάθε Νοσοκομείου. 

Γ. Η θέση της/του Νοσηλεύτριας -τή επιτήρησης λοι¬ 
μώξεων ως μέλους της ΕΝΛ θεωρείται θέση υψηλής 
νοσηλευτικής ευθύνης. Ο Πρόεδρος της ΕΝΛ είναι υπο¬ 
χρεωμένος να καταθέτει ενημερωτικό σημείωμα από¬ 
δοσης της/του Νοσηλεύτριας -τή επιτήρησης Λοιμώξεων 
στην Νοσηλευτική υπηρεσία. Το ενημερωτικό σημείωμα 
υπολογίζεται στην εκτίμηση της βαθμολογίας της. 

Δ. Κύριο έργο της/του Νοσηλεύτριας -τή επιτήρησης 
λοιμώξεων είναι: 

1. Η συλλογή δεδομένων καταγραφής και παρακολού¬ 
θησης των νοσοκομειακών λοιμώξεων και 

2. Η ενίσχυση και η παρακολούθηση των πρακτικών της 
φροντίδας του ασθενή με προληπτικό χαρακτήρα. 

3. Παρακολούθηση υγιεινής των χώρων (συμπεριλαμ¬ 
βανομένων μαγειριών, πλυντηρίων, εστίασης). 

4. Παρακολούθηση διαδικασίας ασηψίας - αντισηψίας. 


5. Παρακολούθηση διαχείρισης απορριμμάτων. 

6. Εκπαίδευση προσωπικού στους κανόνες υγιεινής και 
πρόληψης ενδονοσοκομειακών λοιμώξεων. 

7. Ατυχήματα προσωπικού από μεταδοτικά λοιμώδη 
νοσήματα στον χώρο εργασίας. 

8. Προφύλαξη ασθενών από νοσούν προσωπικό με 
λοιμώδη νοσήματα. 

9. Επιμέλεια και υπευθυνότητα για την τήρηση των 
πρακτικών επιτροπής. 

10. Στήριξη Προέδρου για σύγκλιση ολομέλειας ΕΝΛ 
και ΟΕΕ. 

Άρθρο 5 

Α. Η επιτροπή λοιμώξεων εισηγείται απευθείας στο 
Συμβούλιο Διοίκησης. 

Β. Τα σημεία β της παρ 1 του δωδέκατου άρθρου και α 
της παραγράφου 1 του άρθρου 13τηςΑ1α/9138/99 (ΦΕΚ 
2158/Β /15.12.99) παύουν να ισχύουν. 

Άρθρο 6 

ΚΑΝΟΝΙΣΜΟΣ ΕΣΩΤΕΡΙΚΗΣ ΛΕΙΤΟΥΡΓΙΑΣ 

ΕΠΙΤΡΟΠΩΝ ΝΟΣΟΚΟΜΕΙΑΚΩΝ ΛΟΙΜΩΞΕΩΝ (ΕΝΛ) 

1. ΣΥΝΕΔΡΙΑΣΕΙΣ: 

Α. Η ολομέλεια της ΕΝΛτου Νοσοκομείου συνεδριάζει 
υποχρεωτικά κάθε μήνα (τακτική συνεδρίαση) και έκτα¬ 
κτα μετά από πρόσκληση της Ομάδας Εργασίας και Επέμ¬ 
βασης (ΟΕΕ) για την αντιμετώπιση έκτακτης ανάγκης 
(έκτακτη συνεδρίαση). 

Β. Η ΟΕΕ της ΕΝΛ συνεδριάζει μία φορά την εβδομάδα 
ή και συχνότερα αν υπάρχουν στο Νοσοκομείο οξυμένα 
προβλήματα. 

2. ΛΕΙΤΟΥΡΓΙΑ ΤΗΣ ΟΛΟΜΕΛΕΙΑΣ ΤΗΣ ΕΝΛ 

Α. Την επιτροπή συγκαλεί ο Πρόεδρος της Επιτροπής ή 
ο Αντιπρόεδρος εάν απουσιάζει ο Πρόεδρος ο οποίος με 
δική του ευθύνη φροντίζει να έχουν ειδοποιηθεί προη¬ 
γουμένως όλα τα μέλη της και να τους έχει διανεμηθεί 
τουλάχιστον 1 εβδομάδα πριν από την συνεδρίαση η ημε¬ 
ρήσια διάταξη. 

Β. Χρέη γραμματέα (τήρηση πρακτικών, διακίνηση εγ¬ 
γράφων κ.λπ.) εκτελεί η Νοσηλεύτρια -τής επιτήρησης 
Λοιμώξεων η οποία στα μεγάλα Νοσοκομεία (>200 κλι¬ 
νών) βοηθείται από γραμματειακή υποστήριξη που της 
παρέχει το Νοσοκομείο. 

Γ. Σε περίπτωση απουσίας του Προέδρου, χρέη προέ¬ 
δρου εκτελεί ο Αντιπρόεδρος. 

Δ. Νοσηλεύτρια -τής επιτήρησης λοιμώξεων αναπλη¬ 
ρώνεται επί απουσίας της από την/τον αντικαταστά- 
τρια/τη, όπως αυτή έχει ορισθεί από την Νοσηλευτική 
υπηρεσία. 

3. ΠΡΑΚΤΙΚΑ 

Τηρούνται πρακτικά με τις αποφάσεις των Συνεδριάσε¬ 
ων και τις απόψεις των μελών. Στην τελευταία περίπτωση 
για την διευκόλυνση εκείνου που θα κρατεί τα πρακτικά 
κάθε μέλος μπορεί να καταθέτει την άποψη του έγγραφα. 
Τα πρακτικά στην επομένη Συνεδρίαση διανέμονται στα 
μέλη της Επιτροπής για επικύρωση και υπογράφονται. 

4. ΑΠΑΡΤΙΑ - ΟΛΟΜΕΛΕΙΑ 

Ολομέλεια υπάρχει όταν παρίστανται όλα τα μέλη της 
ΕΝΛ. 

Στην περίπτωση δικαιολογημένης απουσίας μέλους 
από Συνεδρίαση της Επιτροπής, το μέλος που πρόκειται 

να απουσιάζει ενημερώνει τον Πρόεδρο της Επιτροπής 
και αντικαθίσταται από τον αναπληρωτή του. 

Απαρτία υπάρχει όταν παρίστανται τα μισό συν ένα 
μέλη της Επιτροπής. 

5. ΑΠΟΦΑΣΕΙΣ 

Όλες οι αποφάσεις λαμβάνονται κατά πλειοψηφία. 

Σε περίπτωση ισοψηφίας σε μία απόφαση υπερτερεί η 
γνώμη με την οποία έχει συνταχθεί ο Πρόεδρος. 

6. ΗΜΕΡΗΣΙΑ ΔΙΑΤΑΞΗ 

Η ημερήσια διάταξη που διανέμεται και απασχολεί τις 
συνεδριάσεις της Επιτροπής περιλαμβάνει ενδεικτικά 
τα ακόλουθα αντικείμενα. 

- επιτήρηση ενδονοσοκομειακών λοιμώξεων, παθο- 
γόνων μικροβιακών στελεχών, χρέωσης αντιβιοτικών και 
υγιεινής στο χώρο του νοσοκομείου. 


7. ΣΥΝΔΕΣΗ ΤΗΣ ΕΝΑ ΜΕ ΤΟ ΕΠΙΣΤΗΜΟΝΙΚΟ ΣΥΜ¬ 
ΒΟΥΛΙΟ ΤΟΥ ΝΟΣΟΚΟΜΕΙΟΥ ΚΑΙ ΤΟ ΣΥΜΒΟΥΛΙΟ ΔΙΟΙ¬ 
ΚΗΣΗΣ ΤΟΥ ΝΟΣΟΚΟΜΕΙΟΥ. 

Α. Οι αποφάσεις της Επιτροπής κοινοποιούνται μετά 
από κάθε συνεδρίαση στο Επιστημονικό Συμβούλιο του 
Νοσοκομείου και στο Συμβούλιο Διοίκησης του Νοσοκο¬ 
μείου για ενημέρωση και υλοποίηση. 

Β. Μέλη του Επιστημονικού Συμβουλίου μπορούν να 
παρευρίσκονται σε κάθε συνεδρίαση της ΕΝΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάίου 2001 

Η ΥΦΥΠΟΥΡΓΟΣ 

ΧΡ. ΣΠΥΡΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




